அட்சன் விரிகுடா ஓநாய்

அட்சன் விரிகுடா ஓநாய் (Hudson Bay wolf) வட அமெரிக்காவில் காணப்படும் ஓர் அரிய சாம்பல் ஓநாய் இனத்தின் துணை இனம் ஆகும். இதன் அறிவியல் பெயர் கேனிசு லூபசு அட்சோனிகசு என்பதாகும். கனடாவிலுள்ள அட்சன் விரிகுடாவின் வடமேற்கு கடற்கரை உட்பட வடக்கு கிவாலிக் பகுதியை பூர்வீகமாகக் கொண்டுள்ளது. இவை கூட்டமாக வாழும் இயல்புடையவை. முதன்முதலில் 1941 ஆம் ஆண்டில் எட்வர்ட் கோல்டுமேனால் ஒரு தனித்துவமான கிளையினமாக வகைப்படுத்தப்பட்டது. வெள்ளை நிறத்தில், நடுத்தர அளவிலான கிளையினமான கானிசு லூபசு ஆர்க்டோசு என்ற ஆர்க்டிக் ஓநாய் போன்றதாக, ஆனால் தட்டையான மண்டை ஓட்டைக் கொண்டதாக உள்ளதாக எட்வர்ட் கோல்டுமேன் விவரித்தார்.Goldman, E. A. (1941), Three new Wolves from North America, Proceedings of the Biological Society of Washington, 54: 109- 113  வகைபிரித்தல் அதிகாரசபையான உலகின் பாலூட்டி சிற்றினங்கள் அமைப்பும் அட்சன் விரிகுடா ஓநாயை கேனிசு லூபசின் கிளையினமாக அங்கீகரித்துள்ளது.

 thumb | 220x124px | right

மேற்கோள்கள்

வெளி இணைப்புகள்

பகுப்பு:ஓநாய்கள்
பகுப்பு:கனடாவின் பாலூட்டிகள்